TV-gids Woensdag 9 September
JY LEES NOU TV-gids Woensdag 9 September
Dit is waarna jy vanaand kan uitsien:
18:30 7de Laan (SABC2): Franco stel vir Kim teleur. Steek hy iets vir haar weg? Vince vertel vir almal hoe hy voel.
18:30 Villa Rosa (kykNET): Dis Louw se verjaarsdag en alles word weer te veel vir Marius. Hanna wonder hoekom Liam haar skielik op 'n afstand hou. Die jong manne gaan voort met hul planne om 'n besigheid te begin.
19:30 Clipped (M-Net): In hierdie snaakse komediereeks sien ons die daaglikse doen en late van 'n groep haarkappers en stiliste wat by 'n prettige haarsalon werk. In vanaand se episode dink AJ hy gaan opnuut top-bofbal speel, en Danni probeer weer 'n sanger wees.
19:30 Binnelanders (kykNET): Daleen ontvang nuus oor die ongeluk en Herman wil sy broer se saak deeglik ondersoek. Lydia se briewe word onder 'n vergrootglas geplaas.'n Nuwe dokter word verwelkom en die waarheid oor Roelf word geopenbaar.
20:30 The Good Wife (M-Net): In vanaand se episode begin Alicia se onderhoud op 'n slegte noot wanneer sy haar stem verloor.
21:00 Wild & Wragtig (kykNET): Die voorbereiding en aanbied van 'n prestige wildveiling kom onder die vergrootglas as ons die Golden Breeders veiling by Castle de Wildt besoek. Plus ons kuier saam met Tom Miranda.
21:00 Orange is the New Black (M-Net Edge): In vanaand se episode het die vroue 'n seremonie waartydens hulle hul griewe uitgil, soos hul haat vir papaja.
21:00 Tyrant (FOX): In vanaand se episode konfronteer Sammy vir Jamal oor die geld wat aan hom verskuldig is.